Cawete -oe - Wikipedia

# Cawete -oe

### Èn årtike di Wikipedia.

Li cawete -oe, c' est ene cawete (padecô vicante, afeye moite) di tos nos omrins.

Li cawete -oe provént di sacwantès cawetes latenes, inte di zeles li cawete -atoriu.

Les prononçaedjes del cawete -oe shuvnut les prononçaedjes coinreces do betchfessî oe.

## [candjî] Les rîlêyes des nos avou l' cawete -oe

### [candjî] Pititès usteyes

Come vicante cawete, metowe après on viebe, ele fwait des nos di des ptitès usteyes, po fé l' accion do viebe : såcloe, peloe, plantoe, coloe, muroe, semoe, saloe, houwoe .

Dins cist uzaedje la, li cawete -oe est sinonime del cawete -a (pela, houwa) et del cawete -rece (semrece).

### [candjî] No d' ene plaece

- ecawêye a on viebe, c' est l' plaece la k' on fwait l' accion : abuvroe.
- ecawêye a on no : tomboe, schorsoe.

### [candjî] Cawete po les bwès

- vicante cawete (on comprind co l' bodje e walon) : tchenoe, ônoe, såçoe, sipinoe, côroe, tchårnoe. Ces nos la divnèt sovint des nos d' plaeces (Côroe), ki rpolnut divni des nos d' djins : Lônoe.
- moite cawete (on n' comprind pus l' bodje å djoû d' ouy) : Asnoe, Esneu (bouxhnisse), Halwè, Haleu, Liloe.

Dins cist uzaedje la, li cawete -oe est sinonime del cawete -ete (sipinete).

## [candjî] Uzaedje del cawete -oe po les noûmots

Sacwants noûmots e walon ont stî foirdjîs avou l' cawete -oe, copurade après 2000 :

- usteye po fé l' accion do viebe : codjowoe, corwaitoe
- plaece k' on fwait l' accion do viebe : lodjoe
- plaece fwaite a pårti d' on no : estaloe
- no d' ene sôre di bwès : suberoe

## [candjî] Li cawete -oe dins li scrîta

Dins li scrîta, li cawete -oe si pout trover dizo l' cogne -eu, -eux, -eus, -oy, -ois. Ces cawetes la si rtrovnut dins les nos "francès" des viyaedjes (et des djins), disk' å djoû d' ouy : Launoy, Lhonneux, Xhonneus.

## [candjî] Rifondaedje del cawete -oe dins les nos d' plaeces

Loukîz sol pordjet di rfondaedje des nos d' plaece

Prin del pådje «http://wa.wikipedia.org../../../c/a/w/Cawete_-oe.html»

Categoreye: Cawetes et betchetes

##### Views

- Årtike
- Copene
- Modêye d' asteure

##### Cweri